Home » asailum , australia , gavman , lobrum , lorenggau , manus provins , nius , salvation army , sios » Catholik Church long Lorengau Itok ol Pipol ino Save long Asailam Sika Agrimen
Catholik Church long Lorengau Itok ol Pipol ino Save long Asailam Sika Agrimen
Tupela gavman ia ibin sainim dispela agrimen long yar igo pinis blong PNG i kisim ol asailam sika blong Australia na putim ol long disapela Asilam sika ditensan senta long Lobrum.
As tingting blong Australia nau em long stopim ol stopim ol asailam sika bot long kam insait long Australia.
Na aninit long dispela agrimen, bai ol i prosesim ol long Manus Island na sapos oli lukim olsem ol i trutru asailam sika, bai ol i stap olgeta nau long PNG na i noken kam long Australia.
Tasol Parish Priest, Father Dominic Maka i tok ol pipol long peles long Manus ino klia long dispela agrimen.
Moa long dispela, Father Maka itok Austalia Gavaman i kisim igo Salvation Army blong Australia long wok long senta, tasol ol ino toktok wantaim ol church long PNG na wokbung wantaim ol long halvim ol asailam sika.
Ol Salvation Army i lusim pinis Manus ditensan senta tupela wik igo pinis. Mipela i nonap kisim toktok blong ol yet. [RadioAustralia]
Labels: asailum, australia, gavman, lobrum, lorenggau, manus provins, nius, salvation army, sios
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn